 Unu Ga-enweli Obi Ụtọ nEzinụlọ Unu hf-IB  Unu Ga-enweli Obi Ụtọ nEzinụlọ UnuPeeji Mbụ na nke Ndị Bipụtara Akwụkwọ A 2014Watch Tower Bible and Tract Society of PennsylvaniaNdị Bipụtara YaWatchtower Bible and Tract Society of New York, Inc. Brooklyn, New York, U.S.A.E Bipụtara Ya nỌnwa Mee 2014A naghị ere akwụkwọ a ere. O so nihe e ji arụ ọrụ ịkụziri ndị mmadụ Baịbụl nụwa dum. E jikwa onyinye si ndị mmadụ nobi akwado ọrụ a. Ọ gwụkwala ma è gosiri nsụgharị ọzọ, amaokwu Baịbụl ndị e dere nakwụkwọ a sitere na Baịbụl e ji asụsụ Igbo a na-ede noge a dee, ya bụ,Baịbụl NsọNsụgharị Ụwa Ọhụrụ nke Akwụkwọ Nsọ.Isiokwu Ndị Dị nAkwụkwọ AOkwu MmaliteDi na nwunye na ụmụ ha hà nwere ike ịna-ebi nudo nagbanyeghị na udo adịghị nọtụtụ ezinụlọ taa? Ọ gaghị adịchara ha mfe. Ma, akwụkwọ a ga-enyere ha aka. Ọ bụ eziokwu na ọ bụghị ihe niile ga-enyere ezinụlọ aka ka e kwuru na ya, a tụrụ aro ndị ga-enyere di na nwunye aka, deekwa ihe ndị ọzọ Baịbụl kwuru. Ọ bụrụ na di na nwunye na ụmụ ha ana-eme ihe ndị ahụ, ha ga na-ebi nudo.1 Chineke Ga-enyere Unu Aka Ịna-ebi nUdoỌ bụ JehovaChineke malitere alụmdi na nwunye. Baịbụl gwara anyị na mgbe Chineke kere Iv, ọ kpọọrọ ya kpọtara Adam. Obi tọrọ Adam ezigbo ụtọ, o wee sị: Ehee! Onye a bụ ọkpụkpụ nke si nọkpụkpụ m. Jenesis 2:22, 23 Jehova chọkwara ka ndị bụ di na nwunye taa na-enwe obi ụtọ.Mmadụ lụọ di ma ọ bụ nwunye, o nwere ike iche na ha agaghị na-ese okwu. Ma, nke bụ eziokwu bụ na e nweghị di na nwunye na-anaghị ese okwu nagbanyeghị na ha hụrụ ibe ha nanya. 1 Ndị Kọrịnt 7:28 Nakwụkwọ a, ị ga-ahụ ihe ndị Baịbụl kwuru ga-enyere unu aka ịna-ebi nudo nezinụlọ unu ma unu na-eme ha.Abụ Ọma 19:8-11.1 NA-ARỤ ỌRỤ JEHOVA NYERE GỊIHE BAỊBỤL KWURU:Di bụ onyeisi ezinụlọ.Ndị Efesọs 5:23.Ọ bụrụ na ị lụọla nwaanyị, Jehova chọrọ ka ị na-elekọta ya nke ọma. 1 Pita 3:7 Chineke mere ya ka ọ bụrụ onye ga na-enyere gị aka. Ọ chọkwara ka ị na-akwanyere ya ùgwù, hụkwa ya nanya. Jenesis 2:18 I kwesịrị ịhụ nwunye gị nanya ruo nókè na ị ga na-ebute ọdịmma ya ụzọ.Ndị Efesọs 5:25-29.Ọ bụrụ na ị bụ nwaanyị nọ na di, Jehova chọrọ ka ị na-akwanyere di gị ùgwù nke ukwuu. Ọ chọkwara ka ị na-enyere ya aka ịrụ ọrụ ya nke ọma. 1 Ndị Kọrịnt 11:3;Ndị Efesọs 5:33 Di gị kpebie ihe unu ga-eme, kwado ya. Ndị Kọlọsi 3:18 Ọ bụrụ na ị na-asọpụrụ di gị, ọ ga-ahụ gị nanya, Jehova ga-ahụkwa gị nanya.1 Pita 3:1-6.IHE I NWERE IKE IME:Jụọ di gị ma ọ bụ nwunye gị ihe ị ga-eme ka ị bụrụkwuo ezigbo mmadụ. Gee ntị nihe ọ ga-agwa gị, gbaakwa mbọ ka i mee ihe ọ gwara gịNwee ndidi. Ọ bụ nwayọọ nwayọọ ka unu ga-eji mụtacha otú unu ga-esi na-ebi nudo2 EMELA YA IHE GA-EWUTE YAIHE BAỊBỤL KWURU:I kwesịrị ịna-eme ihe ga-adị di gị ma ọ bụ nwunye gị mma. Ndị Filipaị 2:3, 4 Cheta na Jehova achọghị ka anyị na-emesi ndị ọzọ ike, nihi ya, ejila di gị ma ọ bụ nwunye gị egwu egwu. Kama, jiri obiọma na-emeso ya ihe. 2 Timoti 2:24 Baịbụl kwuru na okwu e kwuru necheghị echiche dị ka ebe e ji mma agha maa mmadụ, ma ire ndị maara ihe na-agwọ ọrịa. Nihi ya, na-ata okwu gị ezé. Ilu 12:18 Mmụọ nsọ ga-enyere gị aka ka ị na-agwa di gị ma ọ bụ nwunye gị okwu ọma nke ga-egosi na ị hụrụ ya nanya.Ndị Galeshia 5:22, 23;Ndị Kọlọsi 4:6.IHE I NWERE IKE IME:Rịọ Chineke ka o nyere gị aka ka obi ruo gị ala ma gị na di gị ma ọ bụ nwunye gị kwuwe ihe dị mkpa unu chọrọ ime nakwa ka ị ghara ịbụ ekwe ekweChebara ihe ị ga-ekwu na otú ị ga-esi ekwu ya echiche3 NWEENỤ OTU OBIIHE BAỊBỤL KWURU:Baịbụl kwuru na mmadụ lụọ di ma ọ bụ nwunye, ha abụọ ga-abụ otu anụ ahụ. Matiu 19:5 Nagbanyeghị na unu abụọ bụ otu anụ ahụ, unu ka bụkwa mmadụ abụọ. Ọ bụghị mgbe niile ka ihe masịrị gị ga-amasị di gị ma ọ bụ nwunye gị. Nihi ya, gbalịanụ ka obi unu bụrụ otu. Ndị Filipaị 2:2 O kwesịghị ịbụ unu na-akpa ihe dị mkpa unu ga-eme, onye nke a na-ekwu nelu, onye nke ọzọ ana-ekwu nala. Ọ bụ ya mere Baịbụl ji sị: A na-eji ndụmọdụ eme ka atụmatụ guzosie ike. Ilu 20:18 Nihi ya, mgbe ọ bụla unu na-ekpebi ihe unu ga-eme, kwenụ ka ihe Baịbụl kwuru nyere unu aka.Ilu 8:32, 33.IHE I NWERE IKE IME:Na-agwa di gị ma ọ bụ nwunye gị otú obi dị gị, ọ bụghị naanị ihe ndị i chere unu ga-eme ma ọ bụ ihe ị chọrọ ka o meeTupu i kweta imere mmadụ ihe, buru ụzọ gwa di gị ma ọ bụ nwunye gị2 Agbala nÈzíJehova gwara ndị lụrụ di na nwunye na ha ekwesịghị ịghọ ibe ha aghụghọ. Malakaị 2:16 Ihe a Chineke kwuru bara uru nihi na di na nwunye agaghị atụkwasị ibe ha obi ma ọ bụrụ na otu nime ha na-agba nèzí. Oleekwanụ otú ha ga-esi ahụ ibe ha nanya ma ọ bụrụ na ha atụkwasịghị ibe ha obi?Taa, ọtụtụ ndị di na nwunye na-agba nèzí. E nwere ihe abụọ i kwesịrị ime ka gị na di gị ma ọ bụ nwunye gị ghara ịbanye ná nsogbu a.1 EJILA DI GỊ MA Ọ BỤ NWUNYE GỊ EGWU EGWUIHE BAỊBỤL KWURU:Chọpụta ihe ndị ka mkpa. Ndị Filipaị 1:10 Ezinụlọ gị so nihe ndị kwesịrị ịdị gị mkpa ná ndụ. Di na nwunye kwesịrị iji ibe ha kpọrọ ihe.Jehova achọghị ka obi gị dị nebe nwoke ọzọ ma ọ bụ nwaanyị ọzọ nọ. Ọ chọkwara ka gị na di gị ma ọ bụ nwunye gị na-ekpori ndụ. Ekliziastis 9:9 Ọ chọghị ka ị na-eleghara onye ị lụrụ anya, kama ka ị gbalịa na-eme ya obi ụtọ. 1 Ndị Kọrịnt 10:24 Na-eme ihe ga-egosi di gị ma ọ bụ nwunye gị na ị hụrụ ya nanya nakwa na i jighị ya egwu egwu.IHE I NWERE IKE IME:Na-ewepụtanụ oge unu ga-eji na-anọrị, na-egenụ ibe unu ntịEchezila banyere naanị onwe gị, kama, na-eche banyere di gị ma ọ bụ nwunye gị2 CHEBE OBI GỊIHE BAỊBỤL KWURU:Onye ọ bụla nke na-ele nwaanyị anya, o wee gụọ ya agụụ ka ya na ya nwee mmekọahụ, ọ kwasowo ya iko nobi ya. Matiu 5:28 Ọ bụrụ na ihe di ma ọ bụ nwunye na-eche mgbe niile bụ ihe rụrụ arụ, e nwere ike ikwu na ọ na-agba nèzí.Jehova kwuru na anyị kwesịrị ichebe obi anyị. Ilu 4:23;Jeremaya 17:9 Ihe ọ pụtara bụ na i kwesịghị ịna-ele ihe na-adịghị mma anya. Matiu 5:29, 30 Ọ ga-adị mma ka i mee ka Job. Ọ sịrị na ya na anya ya gbara ndụ na ya agaghị ele nwaanyị ọzọ anya, agụụ ya ewee gụọ ya. Job 31:1 Kpebie na ị gaghị ele ndị gba ọtọ. Kpebiekwa na ị ga-ezere ihe ọ bụla ga-eme ka obi gị dịwa nebe onye ọzọ na-abụghị di gị ma ọ bụ nwunye gị nọ.IHE I NWERE IKE IME:Mee ka ndị mmadụ mara na ị hụrụ di gị ma ọ bụ nwunye gị nanyaỌ bụrụ na di gị ma ọ bụ nwunye gị ekwuo na otú i si aga nwoke ọzọ ma ọ bụ nwaanyị ọzọ nso adịghị ya mma, gee ya ntị3 Otú Unu Ga-esi Na-edozi EsemokwuDi na nwunye malite ibi, ọtụtụ ihe nwere ike ịna-akpatara ha esemokwu. Ụfọdụ nime ihe ndị nwere ike ịna-akpata esemokwu ndị ahụ bụ na otú ha si eche echiche abụghị otu, otú ha si ele ihe anya abụghịkwa otu. Ihe onye ọzọ mere ma ọ bụ ihe ha na-atụghị anya ya nwekwara ike ịkpatara ha esemokwu.Mgbe ụfọdụ, di na nwunye nwere ike iche na e nweghị ihe esemokwu ndị ahụ bụ, ma Baịbụl gbara anyị ume ka anyị na-edozi esemokwu. Matiu 5:23, 24 Ime ihe Baịbụl kwuru ga-enyere di na nwunye aka idozi esemokwu ọ bụla ha nwere.1 KWURỊTANỤ IHE NA-ESERE UNUIHE BAỊBỤL KWURU:E nwere oge . . . ikwu okwu. Ekliziastis 3:1,7 Unu kwesịrị ịna-ewepụta oge nọdụ ala kwuo banyere ihe na-esere unu. Kwuo otú ihe ahụ dị gị nobi. Ezola ihe ọ bụla ezo. Na-agwa di gị ma ọ bụ nwunye gị eziokwu mgbe niile. Ndị Efesọs 4:25 Ọ bụrụgodị na ihe merenụ na-ewute gị, gbalịa jide onwe gị. Okwu ọma ị gwara di gị ma ọ bụ nwunye gị mgbe unu na-ekwurịta ihe seere unu ga-eme ka unu dozie esemokwu ahụ kama isere okwu na-aga.Ilu 15:4;26:20.Ọ bụrụgodị na ihe di gị ma ọ bụ nwunye gị na-ekwu adịghị gị mma, agwala ya okwu ọjọọ. Na-agwa ya okwu otú ga-egosi na ị hụrụ ya nanya ma na-akwanyere ya ùgwù. Ndị Kọlọsi 4:6 Gbalịanụ kpezie ihe ọ bụla na-esere unu ozugbo. Unu agbachikwala ibe unu nkịtị.Ndị Efesọs 4:26.IHE I NWERE IKE IME:Wepụtanụ oge dị mma unu ga-eji kwurịta ihe na-esere unuDi gị ma ọ bụ nwunye gị kwuwe ihe na-ese, gewe ya ntị, anapụla ya okwu nọnụ. Ya kwuchaa, gị ekwuo nke gị2 GEE NTỊ, GHỌTAKWA IHE Ọ NA-EKWUIHE BAỊBỤL KWURU:Na-enwenụ obi ọmịiko nebe ibe unu nọ. Ninye ibe unu nsọpụrụ, na-ebutenụ ụzọ. Ndị Rom 12:10 Na-ege di gị ma ọ bụ nwunye gị ntị nke ọma ka i wee ghọta ihe ọ na-ekwu. Ime otú ahụ ga-egosi na ihe ọ na-ekwu na-emetụ gị nobi nakwa na ị dị umeala nobi. 1 Pita 3:8;Jems 1:19 Emela ka à ga-asị na ị na-ege ntị ma ọ bụrụ na ị naghị ege ntị. Ọ bụrụ na o kwe mee, kwụsị ihe ị na-eme, gewe ya ntị ma ọ bụkwanụ gị agwa ya ka unu kwuo banyere ya mgbe i mechara. Ọ bụrụ na ị ghọtara na gị na di gị ma ọ bụ nwunye gị na-agba mbọ ka unu ghara ịna-esekarị okwu, ihe ọ bụla o mere agaghị na-ewe gị iwe ọsọ ọsọ.Ekliziastis 7:9.IHE I NWERE IKE IME:Ọ bụrụgodị na ihe di gị ma ọ bụ nwunye gị na-ekwu na-ewe gị iwe, gee ya ntịGbaa mbọ ghọta ihe ọ na-ekwu. Olu o ji agwa gị okwu na otú ihu ya dị ga-eme ka ị mara otú obi dị ya3 NA-EME IHE UNU KPARỊTARAIHE BAỊBỤL KWURU:Uru dị nụdị ndọgbu nọrụ niile, ma okwu egbugbere ọnụ efu na-eme ka a nọrọ nụkọ. Ilu 14:23 Ọ bụghị unu kpebie otú unu ga-esi dozie ihe na-esere unu, gị afanyezie aka nụkwụ. I kwesịrị ịna-eme ihe unu kparịtara. O nwere ike ọ gaghị adịchara gị mfe, ma mbọ ọ bụla ị gbara agaghị ala niyi. Ilu 10:4 Ọ bụrụ na unu jikọọ aka dozie ihe na-esere unu, unu ga-enwe ezi ụgwọ ọrụ.Ekliziastis 4:9.IHE I NWERE IKE IME:Kpebienụ ihe onye ọ bụla nime unu ga-eme ka unu ghara ịna-esekarị okwuUnu nọtụ, unu amara ma ùnu na-emekwa ihe unu kpara4 Otú Unu Ga-esi Hazie Ihe Unu Na-eji Ego Unu EmeỌ bụ ego ka anyị ji egbo mkpa ezinụlọ anyị. Ilu 30:8 A sị ka e kwuwe, ego bụ ihe nchebe. Ekliziastis 7:12 Ma, ọ na-esekarịrị ụfọdụ di na nwunye okwu. Nihi ya, ekwela ka o seere unu okwu. Ndị Efesọs 4:32 Di na nwunye kwesịrị ịtụkwasị ibe ha obi, na-akparịtakwa ihe ndị ha ga-eji ego ha na-eme.1 KPEBIENỤ IHE UNU GA-AZỤ NA IHE UNU NA-AGAGHỊ AZỤIHE BAỊBỤL KWURU:Ọ dị onye nime unu nke chọrọ iwu ụlọ elu, nke na-agaghị ebu ụzọ nọdụ ala gbakọọ ihe ọ ga-efu, ka o wee hụ ma ò nwere ihe ga-ezu iji wuchaa ya? Luk 14:28 Unu abụọ kwesịrị ịnọkọ kpaa ihe ndị unu ga-azụ na ihe ndị unu na-agaghị azụ. Emọs 3:3 Kpebienụ ihe ndị dị unu mkpa unu kwesịrị ịzụ nakwa ego ole unu ga-eji azụ ha. Ilu 31:16 Ọ bụghị ihe ọ bụla unu hụrụ, unu azụrụ nihi na unu nwere ego ya. Gbalịanụ ka unu ghara ịna-eji ụgwọ. Na-ekonyekwanụ akpa unu ebe aka unu ga-eru.Ilu 21:5;22:7.IHE I NWERE IKE IME:Ọ bụrụ na unu emechaa ihe unu kwesịrị iji ego eme nọnwa, ego aka fọ unu naka, kpebienụ ihe unu ga-eji ya emeUnu mechaa ihe ndị ahụ ma jiri ụgwọ, kwuonụ otú unu ga-esi wetulata aka nego unu na-emefu. Dị ka ihe atụ, unu nwere ike iji aka unu na-esi ihe unu na-eri kama ịna-eri nri ahịa2 NA-AGWANỤ IBE UNU OTÚ EGO UNU SI AGAIHE BAỊBỤL KWURU:Na-eme ihe niile neziokwu, ọ bụghị naanị nanya Jehova, kamakwa nanya ụmụ mmadụ. 2 Ndị Kọrịnt 8:21 Na-agwa di gị ma ọ bụ nwunye gị ego ole na-abata gị naka nakwa ego ole ị na-emefu.Mgbe ọ bụla ị chọrọ ime ihe ga-eri gị nnukwu ego, mee ka di gị ma ọ bụ nwunye gị mara. Ilu 13:10 Ọ bụrụ na ọ mara otú gị na ego si na-aga, ihe gbasara ego agaghị na-esere unu okwu. Echefula na ego ọ bụla batara gị naka abụghị ego gị, kama, ọ bụ ego unu.1 Timoti 5:8.IHE I NWERE IKE IME:Kpaanụ ego ole onye ọ bụla nime unu nwere ike iji zụọ ihe nagwaghị onye nke ọzọỌ bụghị mgbe ego seere unu okwu ka unu ga-ekpebi ihe unu ga na-eme. Unu kwesịrị ibu ụzọ hazie nke ga-aga ebe ọ ga-aga5 Otú Gị na Ndị Ọgọ Gị ma Ọ Bụ Ndị Be Di Gị Ga-esi Na-adị nUdoNwoke na nwaanyị lụọ, ha amalitela ezinụlọ nke ha. Nagbanyeghị na ha kwesịrị ịna-akwanyere nne ha na nna ha ùgwù, hụkwa ha nanya, ebe obi onye nke ọ bụla kwesịrị ịkacha dịrị bụ nebe di ya ma ọ bụ nwunye ya nọ. Otú ha sizi eme nwere ike ghara ịdị ndị ezinụlọ ha mma. Ma, ihe Baịbụl kwuru nwere ike inyere ha aka ka ha na ndị ezinụlọ ha ghara ịna-ese okwu, hanwa ana-ebikwa nudo.1 ACHỤFULA NDỊ ỌGỌ GỊ MA Ọ BỤ NDỊ EZINỤLỌ DI GỊIHE BAỊBỤL KWURU:Sọpụrụ nna gị na nne gị. Ndị Efesọs 6:2 Nagbanyeghị afọ ole ị dị, i kwesịrị ịna-asọpụrụ nne gị na nna gị. Chetakwa na di gị ma ọ bụ nwunye gị kwesịkwara ịna-akwanyere nne ya na nna ya ùgwù. Baịbụl kwuru na ịhụya adịghị ekwo ekworo. Nihi ya, echela na di gị ma ọ bụ nwunye gị agaghịzi ahụ gị nanya ma ị hụ otú o si emeso ndị ezinụlọ nke ha.1 Ndị Kọrịnt 13:4;Ndị Galeshia 5:26.IHE I NWERE IKE IME:Gbalịa ka ị ghara ịna-ekwu ihe dị ka Ndị ezinụlọ unu ejighị m kpọrọ ihe ma ọ bụ O nweghị ihe m na-eme na-adị mama gị mmaGbalịa ghọta ihe di gị ma ọ bụ nwunye gị bu nobi2 GWA HA IHE UNU CHỌRỌIHE BAỊBỤL KWURU:Nwoke ga-ahapụ nna ya na nne ya wee rapara nahụ nwunye ya, ha ga-aghọkwa otu anụ ahụ. Jenesis 2:24 Mmadụ lụọ di ma ọ bụ nwunye, nne ya na nna ya nwere ike iche na ha ka kwesịrị ịna-agwa ya ihe ọ ga na-eme, ha nwere ike ịchọ ịna-ama ihe niile na-eme netiti ya na di ya ma ọ bụ nwunye ya.Gị na di gị ma ọ bụ nwunye gị nọdụ ala kwuo ihe unu ga-achọ ka ha na-etinye anya na ha na ihe unu na-agaghị achọ ka ha na-etinye anya. Unu kwuchaa ya, wetuonụ obi gwa ha ihe unu kwutere. Unu nwere ike ịgwa ha ya hoo haa. Ma, unu ekwesịghị ịgwa ha okwu otú ga-egosi na unu ejighị ha kpọrọ ihe. Ilu 15:1 Ọ bụrụ na unu adị umeala nobi, dịkwa nwayọọ, unu ga-eji ịhụya na-edi ihe ọ bụla ndị ezinụlọ gị ma ọ bụ ndị ezinụlọ di gị ma ọ bụ nwunye gị mere unu, unu na ha ga-adịkwa ná mma.Ndị Efesọs 4:2.IHE I NWERE IKE IME:Ọ bụrụ na otú ndị ezinụlọ di gị ma ọ bụ ndị ezinụlọ nwunye gị si etinye anya nihe gbasara unu adịghị gị mma, gakwuru di gị ma ọ bụ nwunye gị mgbe obi jụụrụ gị ka unu kpaa banyere yaKpebienụ ihe unu ga-eme ma ọ bụrụ na ndị ezinụlọ unu ma ọ bụ ndị ezinụlọ di gị ma ọ bụ ndị ezinụlọ nwunye gị na-etinye anya nihe gbasara unu otú unu na-achọghị6 Otú Ụmụaka Si Agbanwe Ndụ Di na NwunyeDi na nwunye mụta nwa mbụ ha, obi na-abụ ha sọ aṅụrị. Ha na-eji oge ha na ike ha niile na-elekọta ya. O nwere ike ime ka ha ghara ịna-ehi ụra nke ọma. Ihe a niile nwekwara ike ime ka di na nwunye na-eleghara ibe ha anya. Ma, ọ bụrụ na ha ahazie oge ha, ha ga na-elekọta nwa ha, birikwa nudo. Olee otú Baịbụl ga-esi enyere ha aka?1 OTÚ NWA ỌHỤRỤ SI AGBANWE NDỤ DI NA NWUNYEIHE BAỊBỤL KWURU:Baịbụl kwuru na ịhụya nwere ogologo ntachi obi na obiọma. O kwukwara na ịhụya adịghị achọ ọdịmma nke ya nakwa na ọ dịghị abụ nke a kpasuru iwe. 1 Ndị Kọrịnt 13:4, 5 Uche nwaanyị mụrụ nwa ọhụrụ na-adịkarị naanị nebe nwa ya nọ. Ọ dị otú ahụ, di ya nwere ike ichewe na nwunye ya na-eleghara ya anya. Ma, nwaanyị mụrụ nwa ọhụrụ kwesịrị icheta na ọ ga na-elekọtakwa di ya. O jiri ndidi na-elekọta nwa ya ma jiri obiọma na-emeso di ya ihe, ọ ga-edo di ya anya na ọ ka hụrụ ya nanya. Ọ gaghịkwa esiri di ya ike iso ya na-elekọta nwa ha.Baịbụl gwara ndị bụ di, sị: Unu ndị bụ di, ka unu na ndị nwunye unu na-ebi otú ahụ dị ka ihe ọmụma si dị. 1 Pita 3:7 Nihi ya, di kwesịrị ịghọta na nwunye ya na-eji oge ya na ike ya elekọta nwa ọhụrụ ha. Ọrụ dị nilekọta nwa ọhụrụ nwere ike ime ka ọ ghara ịna-ezu ike ma ọ bụ mee ka ọ na-echegbu onwe ya. Oge ụfọdụ, o nwedịrị ike ime ihe ga-ewe di ya iwe. Ma, di ya ga-agbalị na-ejide onwe ya, nihi na onye na-adịghị ewe iwe ọsọ ọsọ dị mma karịa dike. Ilu 16:32 Ọ ga-agbalịkwa ka otú o si emeso nwunye ya na-egosi na ọ ghọtara ihe ya na ya na-alụ. Ọ ga-enyekwara ya aka mgbe ọ bụla ọ chọrọ ka o nyere ya aka.Ilu 14:29.IHE I NWERE IKE IME:Di:Nyere nwunye gị aka na-elekọta nwa unu, ma nehihie ma nabalị. Ekwela ka ihe ọzọ gbochie gị na nwunye gị na nwa gị ịna-anọrịNwunye:Mgbe ọ bụla di gị chọrọ inyere gị aka lekọta nwa unu, hapụ ya ka o nyere gị aka. Ọ bụrụ na o metachaghị ihe otú ị tụrụ anya ya, akatọla ya. Kama, wetuo obi kụziere ya otú ọ ga-esi eme ihe ahụ2 NA-AHỤKWUNỤ IBE UNU NANYAIHE BAỊBỤL KWURU:Ha ga-aghọ otu anụ ahụ. Jenesis 2:24 Nagbanyeghị na onye nke atọ abatala nezinụlọ unu, cheta na gị na di gị ma ọ bụ nwunye gị ka bụ otu anụ ahụ. Gbaanụ mbọ ka unu na-ahụkwu ibe unu nanya.Nwunye, mgbe ọ bụla di gị nyeere gị aka lekọta nwa, jaa ya mma. Okwu ọma ị gwara ya ga-eme ka obi dị ya mma. Ilu 12:18 Di, na-agwa nwunye gị na ị hụrụ ya nanya. Na-aja ya mma maka otú o si elekọta gị na nwa.Ilu 31:10,28.Ka onye ọ bụla na-achọ, ọ bụghị uru nke ya, kama nke onye nke ọzọ. 1 Ndị Kọrịnt 10:24 Na-emerenụ ibe unu ihe ọma mgbe ọ bụla. Na-ewepụtanụ oge unu ga-eji na-akparịta ihe ụfọdụ, gee ibe unu ntị, jaakwa ibe unu mma. Ihe gbasara mmekọahụ ekwesịghị ịna-esere gị na di gị ma ọ bụ nwunye gị okwu. Cheta ihe Baịbụl kwuru. Ọ sịrị: Unu ajụla inye ya ibe unu, ọ gwụla ma ùnu kwekọrịtara. 1 Ndị Kọrịnt 7:3-5 Nihi ya, kparịtanụ banyere ya otú ọ gaghị na-esere unu okwu. Ọ bụrụ na unu na-enwere ibe unu ndidi, marakwa na ihe ọ bụla kwesịrị inwe oge ya, unu ga-ahụkwu ibe unu nanya.IHE I NWERE IKE IME:Na-ewepụtanụ oge unu abụọ ga-eji na-anọrịNa-emere di gị ma ọ bụ nwunye gị ụmụ irighiri ihe ndị ga-egosi ya na ị hụrụ ya nanya3 NA-AZỤNỤ NWA UNUIHE BAỊBỤL KWURU:Malite noge ị bụ nwa ọhụrụ ka ị maara ihe odide ndị ahụ dị nsọ, bụ ndị nwere ike ime ka ị mara ihe iji nweta nzọpụta. 2 Timoti 3:15 Kpebienụ otú unu ga-esi akụziri nwa unu ihe. Echela na o nweghị ihe nwa ọhụrụ ga-amụtali. Ụbụrụ ụmụaka na-aghọ nkọ. Mgbe ha nọ nafọ, ha na-amata olu gị, na-amakwa mgbe obi dị gị ụtọ ma ọ bụ mgbe iwe ji gị. Malite mgbe ọ ka dị ezigbo obere gụwara ya ihe. Nagbanyeghị na o nwere ike ọ gaghị na-aghọta ihe ị na-agụ, ọ ga-eme ka ịgụ ihe na-atọ ya ụtọ ma o too.Echela na nwa gị erubeghị ịnụ banyere Chineke. O kwesịrị ịnọ ya mgbe ọ bụla unu na-ekpe ekpere. Diuterọnọmi 11:19 Unu na ya gwuwe egwu, na-agwanụ ya banyere ihe ndị Chineke kere. Abụ Ọma 78:3, 4 Nwa unu na-eto, ọ ga-ahụ na unu hụrụ Jehova nanya, yanwa ga-ahụkwa Jehova nanya.IHE I NWERE IKE IME:Rịọ Chineke ka o nyere unu aka ịzụ nwa unuNa-agwa ya ihe gbasara Chineke mgbe niile ka o nwee ike isi na nwata mara Chineke7 Otú Unu Ga-esi Na-azụ Nwa UnuMgbe Chineke malitere ezinụlọ, o nyere ndị nne na nna ọrụ ịzụ ụmụ ha. Ndị Kọlọsi 3:20 Nihi ya, ọ bụ nne na nna ka ọ dịịrị ịzụ nwa ha ka ọ hụ Jehova nanya. Ha kwesịrị ịzụ ya ka ọ ghọọ ezigbo mmadụ mgbe o toro. 2 Timoti 1:5;3:15 Ha kwesịkwara ịma ihe dị nwa ha nobi. Ị manụ na ọ na-abụ nne ehi na-ata ahịhịa, nwa ya ana-ele ya anya nọnụ. Nihi ya, nne na nna kwesịrị ibu ụzọ hụ Jehova nanya tupu ha akụziwere nwa ha ka ọ hụ ya nanya.Abụ Ọma 40:8.1 MEE KA Ọ DỊRỊ NWA GỊ MFE ỊNA-AGWA GỊ OKWUIHE BAỊBỤL KWURU:Bụrụ onye na-anụ ihe ngwa ngwa, onye na-adịghị ekwu okwu ngwa ngwa. Jems 1:19 I kwesịrị ịna-akpa àgwà otú ga-eme ka ọ dịrị ụmụ gị mfe ịna-agwa gị ihe dị ha nobi. Ụmụ gị kwesịrị ịma na ị ga-ege ha ntị mgbe ọ bụla ha chọrọ ịgwa gị ihe. Na-eme ka ahụ ruo ha ala ka ha nwee ike ịgwa gị ihe dị ha nobi. Jems 3:18 Ọ bụrụ na ụmụ gị ma na ị ga-akatọ ha ma ọ bụ baara ha mba ma ha gwawa gị okwu, ha nwere ike ghara ịna-agwa gị ihe dị ha nobi. Nihi ya, na-enwere ha ndidi, na-emekwara ha ihe na-egosi na ị hụrụ ha nanya.Matiu 3:17;1 Ndị Kọrịnt 8:1.IHE I NWERE IKE IME:Ekwela ka ọ na-esiri ụmụ gị ike ịgwa gị okwuGbalịa ka gị na ụmụ gị na-ekwurịta okwu mgbe niile, ọ bụghị naanị mgbe ha dabara ná nsogbu2 GHỌTA IHE HA BU NOBIIHE BAỊBỤL KWURU:Onye na-egosi na ya nwere nghọta nokwu ga-enweta ihe ọma. Ilu 16:20 Ọ bụrụ na nwa gị agwa gị okwu, i kwesịrị ịgba mbọ ka ị ghọta ihe mere o ji kwuo ihe o kwuru. Ụmụaka na-etinyekarị nnu na ose nihe ha na-ekwu. Oge ụfọdụ, ihe ha kwuru anaghị abụcha ihe ha chọrọ ikwu. Ma, cheta na Baịbụl sịrị: Mgbe onye ọ bụla na-aza okwu tupu ya anụ ya, ọ bụụrụ ya nzuzu. Ilu 18:13 Nihi ya, ewela iwe ma nwa gị kwuo ihe ị na-aghọtachaghị.Ilu 19:11.IHE I NWERE IKE IME:Nagbanyeghị ihe nwa gị na-agwa gị, abachila ya ọnụ, hapụ ya ka o kwuchaa ihe dị ya nobiCheta otú obi na-adị gị mgbe ị ha ka ya na ihe ndị i ji kpọrọ ihe mgbe ahụ3 JIKỌỌNỤ AKA ỌNỤIHE BAỊBỤL KWURU:Nwa m, ṅaa ntị nịdọ aka ná ntị nna gị, ahapụkwala iwu nne gị. Ilu 1:8 Ọ bụ nne na nna ka Jehova gwara ka ha na-azụ ụmụ ha. Unu kwesịrị ịkụziri ụmụ unu ka ha na-erubere unu isi. Ndị Efesọs 6:1-3 Ụmụaka na-ama ma nne ha na nna ha hà nwere otu olu notú ha si azụ ha. 1 Ndị Kọrịnt 1:10 Ọ bụrụ na gị na di gị ma ọ bụ nwunye gị ekwekọrịtaghị nihe ụfọdụ gbasara otú unu si azụ ụmụ unu, unu ekwesịghị ime ka ha mara. Ọ bụrụ na ha amata, ha nwere ike ledawa unu anya.IHE I NWERE IKE IME:Kwekọrịtanụ otú unu ga-esi na-azụ ụmụ unuỌ bụrụ na gị na di gị ma ọ bụ nwunye gị enweghị otu olu nihe ụfọdụ gbasara otú unu si azụ ụmụ unu, gee ya ntị ka ị mata ihe mere na o kwetaghị ihe ị na-ekwu4 HAZIENỤ OTÚ UNU GA-ESI ZỤỌ ỤMỤ UNUIHE BAỊBỤL KWURU:Zụlite nwata dị ka ụzọ kwesịrị ya si dị. Ilu 22:6 Nwa gị agaghị aba uru ma ọ bụrụ na ị zụghị ya nke ọma. Nihi ya, unu kwesịrị ịhazi otú unu ga-esi na-azụ ụmụ unu. Cheta na unu kwesịkwara ịna-adọ ha aka ná ntị. Abụ Ọma 127:4;Ilu 29:17 Ma, ọ bụghị mgbe niile ka e kwesịrị ịta nwatakịrị ahụhụ ma a dọwa ya aka ná ntị. Unu kwesịrị ime ka ha ghọta ihe mere unu ji nye ha iwu. Ilu 28:7 Kụzierenụ ha ka ha nwee mmasị nOkwu Jehova, ka ha na-emekwa ihe ha mụtara na ya. Abụ Ọma 1:2 Ime otú a ga-enye aka zụọ akọnuche ha nke ọma.Ndị Hibru 5:14.IHE I NWERE IKE IME:Nyere ụmụ gị aka ka ha mata Chineke, matakwa na ha kwesịrị ịtụkwasị ya obiNyekwara ha aka ka ha mata ihe ndị nwere ike ime ka ha tinye aka nomume rụrụ arụ nakwa otú ha ga-esi na-ezere ha. Kụziere ha ihe ha ga-eme ma mmadụ chọọ ka ha na ya nwee mmekọahụ8 Mgbe Nsogbu Batara nEzinụlọNagbanyeghị na ị na-agbalịsi ike ka gị na di gị ma ọ bụ nwunye gị na-enwe obi ụtọ nezinụlọ unu, ihe unu na-atụghị anya ya nwere ike ime ka unu ghara ịna-enwezi obi ụtọ. Ekliziastis 9:11 Chineke na-enyere anyị aka ma nsogbu bịara anyị nihi na ọ hụrụ anyị nanya. Ọ bụrụ na gị na di gị ma ọ bụ nwunye gị emee ihe ndị e kwuru nisiokwu a, unu na ndị ezinụlọ unu ga-enwe ike idi ụdị nsogbu ọ bụla bịaara unu.1 TỤKWASỊ JEHOVA OBIIHE BAỊBỤL KWURU:Tụkwasị ya nchegbu gị niile, nihi na ihe banyere gị na-emetụ ya nobi. 1 Pita 5:7 Echefula na nsogbu ọ bụla bịaara gị esighị Chineke naka. Jems 1:13 Ọ bụrụ na ị bịaruo Jehova nso, ọ ga-enyere gị aka idi nsogbu ndị ị na-enwe. Aịzaya 41:10 Baịbụl gbara anyị ume ka anyị gwa ya ihe ọ bụla na-enye anyị nsogbu nobi.Abụ Ọma 62:8.Ịgụ Baịbụl kwa ụbọchị bụ ihe ọzọ ga-enyere gị aka. Jehova na-eji ihe anyị gụtara akasi anyị obi ná mkpagbu anyị niile. 2 Ndị Kọrịnt 1: 3, 4;Ndị Rom 15:4 O kwere anyị nkwa na ya ga-eme ka anyị nwee udo nke karịrị echiche niile.Ndị Filipaị 4:6, 7,13.IHE I NWERE IKE IME:Rịọ Jehova ka o mee ka isi jụọ gị oyi ka i nwee ike iche echiche nke ọmaIhe niile i chetara i nwere ike ime ma nsogbu bịara gị, chebara ha echiche. Si nime ha họrọ nke ga-akacha abara gị uru2 LEKỌTA ONWE GỊ, LEKỌTAKWA NDỊ EZINỤLỌ GỊIHE BAỊBỤL KWURU:Obi onye nwere nghọta na-enweta ihe ọmụma, ntị ndị maara ihe na-achọkwa ihe ọmụma. Ilu 18:15 Chọpụta ihe kpatara nsogbu ahụ. Chọpụtakwa otú ị ga-esi enyere ndị ezinụlọ unu aka. Gị na ha na-ekwurịta ihe ụfọdụ, geekwa ha ntị ma ha kwuwe otú obi dị ha.Ilu 20:5.Gịnị ka ị ga-eme ma onye nke gị nwụọ? Echekwala na iru uju adịghị mma. Cheta na e nwere mgbe anya mmiri gbara Jizọs. Jọn 11:35;Ekliziastis 3:4 Mgbe ọ bụla nsogbu bịaara anyị, izu ike na ihi ụra nke ọma ga-enyere anyị aka. Ekliziastis 3:6 Ime otú a ga-eme ka ọ dịrị anyị mfe idi nsogbu bịara anyị.IHE I NWERE IKE IME:Tupu nsogbu abịa, gbaa mbọ ka gị na ndị ezinụlọ gị na-ekwurịta okwu mgbe niile. Nsogbu bịazie, ọ gaghị esiri onye ọ bụla ike ịgwa ibe ya okwuGakwuru ndị nwetụrụla ụdị nsogbu ahụ ka ha nyere gị aka3 ỤMỤNNA GỊ GA-ENYERE GỊ AKAIHE BAỊBỤL KWURU:Ezi enyi nwere ịhụya mgbe niile, ọ bụkwa nwanne a mụrụ maka oge nsogbu. Ilu 17:17 Ndị enyi gị nwere ike chọọ inyere gị aka ma ha agaghị ama ihe ha ga-eme. Nihi ya, mee ka ha mara ihe bụ mkpa gị. Ilu 12:25 Ihe ọzọ i nwere ike ime bụ ịgakwuru ndị ma Baịbụl nke ọma ka ha nyere gị aka. Ihe ha ga-agwa gị nwere ike inyere gị aka idi nsogbu gị.Jems 5:14.Ọ bụrụ na gị na ndị nwere okwukwe na Chineke na ndị tụkwasịrị obi ná nkwa ya niile ana-akpa, ha ga-enyere gị aka mgbe nsogbu ọ bụla bịaara gị. Ọ bụrụkwa na ị na-enyere ndị ọzọ nọ ná nsogbu aka ma na-agwa ha banyere nkwa dị iche iche Jehova kwere, ọ ga-eme ka obi sikwuo gị ike, meekwa ka obi ruo gị ala. Anọkwala nkịtị, na-enyere ndị ọzọ nọ ná mkpa aka. Nọrọkwa ndị hụrụ gị nanya nso.Ilu 18:1;1 Ndị Kọrịnt 15:58.IHE I NWERE IKE IME:Gwa ezigbo enyi gị ihe gị na ya na-alụ ka o nyere gị akaKpọọrọ ya okwu aha. Ezorola ya ihe ọ bụla ezo9 Jirinụ Ife Jehova Kpọrọ IheAkwụkwọ a enyerela anyị aka ịhụ na e nwere ọtụtụ ihe dị na Baịbụl ndị ga-enyere ma di ma nwunye ma ụmụ ha aka. Jehova chọrọ ka gị na ezinụlọ gị na-enwe obi ụtọ. O kwere nkwa na ọ ga-atụkwasịrị gị ihe ndị ọzọ niile ma ị na-ebute ihe gbasara ofufe ya ụzọ. Matiu 6:33 Ọ chọrọ ka ị bụrụ enyi ya. Nihi ya, mee ihe ọ bụla i kwesịrị ime ka gị na Chineke dịrị ná mma. O nweghị ihe ọma a ga-eji tụnyere ya.Matiu 22:37, 38.1 NA-EME IHE GỊ NA JEHOVA GA-EJI ADỊKWU NÁ MMAIHE BAỊBỤL KWURU:M ga-abụkwara unu nna, unu ga-abụkwara m ụmụ ndị ikom na ụmụ ndị inyom, ka Jehova . . .  kwuru. 2 Ndị Kọrịnt 6:18 Chineke chọrọ ka gị na ya dịrị nezigbo mma. Otu nime ihe ga-enyere gị aka ka ị bụrụ ezigbo enyi ya bụ ikpe ekpere. Jehova gwara anyị ka anyị na-ekpe ekpere nakwụsịghị akwụsị. 1 Ndị Tesalonaịka 5:17 Ọ chọrọ ka ị na-agwa ya ihe ọ bụla dị gị nobi. Ndị Filipaị 4:6 Ọ bụrụ na gị na ndị ezinụlọ gị ana-ekpekọ ekpere ọnụ, ha ga-ahụ na i jighị ife Chineke egwu egwu.Ka ị na-agwa Chineke ihe dị gị nobi, i kwesịkwara ịna-ege ya ntị. Otú ị ga-esi eme ya bụ ịna-amụ Baịbụl na akwụkwọ ndị e ji amụ Baịbụl. Abụ Ọma 1:1, 2 Na-echebakwara ihe ị gụtara na Baịbụl echiche. Abụ Ọma 77:11, 12 Otú ọzọ anyị ga-esi na-ege Chineke ntị bụ ịna-agachi ọmụmụ ihe anya.Abụ Ọma 122:1-4.Ihe ọzọ ị ga-eme ka gị na Jehova dị ná mma bụ ịna-aga ozi ọma, na-agwa ndị ọzọ banyere Jehova. Ọ bụrụ na ị na-agachi ozi ọma anya, gị na Jehova ga-adịkwu ná mma.Matiu 28:19, 20.IHE I NWERE IKE IME:Wepụtanụ oge unu ga-eji na-agụ Baịbụl kwa ụbọchị. Wepụtakwanụ oge unu ga-eji na-ekpe ekpere kwa ụbọchịGbaa mbọ ka ị hụ na ihe kacha ndị ezinụlọ unu mkpa bụ ihe gbasara ofufe Chineke, ọ bụghị ihe e ji atụrụ ndụ2 MEE KA OFUFE EZINỤLỌ NA-ATỌ ỤTỌIHE BAỊBỤL KWURU:Bịaruonụ Chineke nso, ọ ga-abịarukwa unu nso. Jems 4:8 Hazienụ oge unu ga-eji na-enwe ofufe ezinụlọ na ihe ndị unu ga na-amụ. Unu kwesịrị ịna-enwechi ya anya. Jenesis 18:19 Ma, e nwere ihe ọzọ unu kwesịrị ime. Ihe ọ bụla unu na-eme kwa ụbọchị kwesịrị ịna-egosi na unu ji obi unu niile hụ Chineke nanya. Ndị ezinụlọ gị na Chineke ga-adị ná mma ma ọ bụrụ na ị na-agwa ha banyere Chineke mgbe ị nọ ọdụ nụlọ gị na mgbe ị na-eje ije nokporo ụzọ na mgbe i dina ala nakwa mgbe i biliri ọtọ. Diuterọnọmi 6:6, 7 Kpebie na ị ga-eme ka onye fere Jehova noge ochie aha ya bụ Jọshụa. O kwuru sị: Mụ onwe m na ezinụlọ m, anyị ga-efe Jehova.Jọshụa 24:15.IHE I NWERE IKE IME:Na-enwechinụ ofufe ezinụlọ anya, na-amụkwanụ ihe ga-enyere onye ọ bụla nọ nezinụlọ unu akaIhe Ndị Ga-enyere Ezinụlọ Aka Dị na jw.orgigỊ gaa nadres Ịntanet anyị, ị ga-ahụ ihe ndị ọzọ Baịbụl kwuru ga-enyere gị na ezinụlọ gị aka. Ị ga-ahụkwa ihe di na nwunye ndị si obodo dị iche iche kwuru ndị nwere ike inyere gị aka.Na-akwanyere di gị ma ọ bụ nwunye gị ùgwùOtú di na nwunye ga-esi kwụsị ịna-agwa ibe ha okwu ọjọọOtú di na nwunye ga-esi kwụsị ịna-esekarị okwuIhe ga-enyere di na nwunye aka ịna-agbaghara ibe haIhe Ị ga-eme ma e nwee onye gị na ya dị nezigbo mmaMgbe ahụ na-adịghị di ma ọ bụ nwunye gịIhe ị ga-eme ka gị na onye ị lụgharịrị biri nudoIhe i nwere ike ime ma nwa gị bido ime isi ike ụmụakaGịnị ka ị ga-eme ma ọ bụrụ na nwa gị nwere nkwarụ?Na-agwa ụmụ gị okwu banyere mmekọahụGịnị ka ị ga-eme ma ọ bụrụ na nwa gị achọkwaghị iso gị ekpe okpukpe ị na-ekpe?Kwadebe ụmụ gị ndị dị afọ iri na ụma ịghọ ndị dimkpaOtú gị na nwa gị ga-esi na-ekwurịta okwuOtú i kwesịrị isi na-emeso ụmụ di gị ma ọ bụ ụmụ nwunye gị iheA na-etinyekwa isiokwu ndị ọhụrụ. 